AlexejDobrolubov/national_council_slovak_2010 huggingface dataset:
8. schôdza NR SR - 1.deň - B. popoludní
Dátum: 2020-06-03
Poslanec: Sloboda, Radovan (SaS)
Druh vystúpenia: Vystúpenie

10. Vážený pán predseda, vážené panie poslankyne, páni poslanci, pán minister, vážení prítomní, predseda Národnej rady Slovenskej republiky rozhodnutím z 28. mája 2020 č. 110 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov na prerokovanie Výboru Národnej rady Slovenskej republiky pre vzdelávanie, vedu, mládež a šport do začiatku rokovania schôdze Národnej rady Slovenskej republiky o tomto návrhu. Výbor Národnej rady Slovenskej republiky pre vzdelávanie, vedu, mládež a šport prerokoval predložený návrh vlády na skrátené legislatívne konanie na svojej 7. schôdzi a uznesením z 2. júna 2020 č. 13 odporúčal Národnej rade Slovenskej republiky schváliť návrh vlády na skrátené legislatívne konanie o vládnom návrhu zákona, ktorým sa dopĺňa zákon o športe a o zmene a doplnení niektorých zákonov v znení neskorších predpisov. Skončil som.
7. schôdza NR SR - 5.deň - B. popoludní
Dátum: 2020-05-19
Poslanec: Sloboda, Radovan (SaS)
Druh vystúpenia: Vystúpenie s faktickou poznámkou

77. Pán poslanec Kuffa, ja musím povedať, že dneska ste sa mi prvýkrát páčil, vy ste sa normálne tak rozžiaril a rozmýšľal som, že čím to asi môže byť. A prišiel som na také vodítko, možnože vy reagujete, keď sa tak rozžiarite, keď reagujete na ženy, na dámy. Tak neviem, možno keby, keby ste v tom mohol pokračovať, lebo už ste bol, začínal byť aj trošku vtipný a fakt sa to celkom dobre začínalo počúvať. Ďakujem.
7. schôdza NR SR - 2.deň - B. popoludní
Dátum: 2020-05-13
Poslanec: Sloboda, Radovan (SaS)
Druh vystúpenia: Vystúpenie s faktickou poznámkou

178. Asi mi to ne... Už to funguje. Ďakujem za slovo, pán predseda. Pán poslanec Kuffa, ja vás tu počúvam, snažím sa vás počúvať, ale nedarí sa mi vám nejak celkom rozumieť. Ja sa nemôžem ubrániť dojmu, že vy máte našliapnuté na prekonanie velikána slovenského politického neba exkapitána Danka. Rozprávate často, rozprávate dlho, málo zrozumiteľne a častokrát že úplne od veci. Na rozdiel od kapitána Danka nemáte v tej reči ale vtip. Na jeho prejavoch sa dalo aspoň zabávať. Ja by som vás chcel poprosiť, keby ste možno na tomto rozmere ešte skúsil popracovať, a ešte by som vám teda ponúkol taký odkaz legendárneho českého polyhistora Járy Cimrmana, ktorý znie, že vyfukovaním cigaretového domu, á, dymu do vody zlato nevzniká. Ďakujem.
48. schôdza NR SR - 2.deň - B. popoludní
Dátum: 2021-10-20
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

50. Ďakujem pekne za slovo. Ja by som chcela povedať, že zámer tohto zákona je absolútne neprehliadnuteľný, je to úplne jasné, žiadne praktické veci. Sme v Európskej únii, chodia tu aj Holanďania, Nemci, Francúzi a tí skutočne nepotrebujú tento maďarský názov, to je jedna vec. Druhá vec, každý občan tejto republiky musí ovládať štátny jazyk, teda musí vedieť názov všet... názov svojej obce pozná v štátnom jazyku a nemusí mať na tabuliach ešte názov svojej národnostnej menšiny, po druhé, po tretie žiadna iná národnostná menšina to nežiada, len Maďari, čiže toto je, to je predĺžená ruka Budapešti, to je jasné. A ešte chcem povedať jednu vec, na mapách všade, a keď používate aj navigáciu musíte vždy uvádzať názov tej, teda oficiálny názov daného mesta alebo danej dediny v tej krajine. Takže všetko je, je to absolútne bezpredmetné, nemá to žiaden účel ani zmysel, jedine tu rozdúchavať vášne a rušiť dobré vzťahy medzi slovenským a maďarským národom. Ďakujem.
40. schôdza NR SR - 12.deň - A. dopoludnia
Dátum: 2021-10-06
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

161. Ďakujem pekne. Pán Dostál, ja mám svoj názor, vy máte svoj názor. Opakujete to tu stále ako verklík dokola to isté. Áno. Rešpektujte to, že my máme takýto názor a nie tu len odsudzovať. Ja takisto môžem začať odsudzovať vaše názory, ktoré považujem za scestné. To k tomu. A ešte čo sa týka lásky, poznám jeden prípad, keď občan nástojil na tom, že miluje svoje auto a chce s ním uzavrieť manželstvo. Takže k tomuto smerujeme, ale, samozrejme, to bude koniec ľudstva aj civilizácie. Pán Krajčír, viete, tu sa jedná, takto, všetkým ostatným odpoviem. Toto odmietanie tohoto zákona nie je odmietanie alebo nejak odsudzovanie homosexuálov, homosexuality. Jednoducho sa k tomu vyjadrovať nebudem. Názory sú rôzne, ja to nebudem posudzovať. Odborníci niektorí tvrdia tak, druhí tak, ale toto nie je podstata problému. Tu ide o to, že sa tu ohrozuje štatút manželstva a manželstvo je zväzok len medzi mužom a ženou s cieľom plodiť deti, aby ľudstvo prežilo a ďalej napredovalo. Keď nebudeme plodiť deti, tak vymrieme, hej? A tento pud sebazáchovy by mal mať každý človek. A je tu určitý, je to určitá odchýlka, ktorej sa hovorí odborne deviácia, nie je to žiadne ani urážlivé, ani nič a toto jednoducho v záujme svojho pudu sebazáchovy minimálne svojho národa a v podstate aj celej civilizácie na zemeguli alebo teda ľudstva tejto planéty je, aby sa rodili deti, aby boli zdravé, teda treba tento zväzok heterosexuálov, len tento... (Prerušenie vystúpenia časomerom.)
40. schôdza NR SR - 12.deň - A. dopoludnia
Dátum: 2021-10-06
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

38. Ďakujem pekne za slovo. Ja by som chcela poukázať na právnu stránku tohoto problému, a síce upozorniť, že pokiaľ sa ako na poistku spoliehame na čl. 41 ods. 1 ústavy, ktorý definuje manželstvo ako jedinečný zväzok medzi mužom a ženou, tak treba poukázať na to, že, a spoliehame sa na to, že osoby v registrovanom partnerstve nebudú mať všetky práva patriace manželom, osobitne adopcie detí, tak tí, my všetci, ktorí si to myslíme, kolegovia, sa veľmi mýlime. Táto predstava je, bohužiaľ, falošná. Dozvedela som sa o tom v článku, ktorý publikoval doc. Dr. Ľalík, ktorý študoval niektoré súdne rozsudky európskych súdov, a to síce Európskeho súdu pre ľudské práva a Súdneho dvoru. Tieto hovoria o tom, že sú nad ústavou, bez ohľadu na to teda, čo je uzákonené v ústave, ich rozhodnutia platia nad ústavou. A v týchto rozsudkoch – jednoducho registrovaným partnerstvám boli im priznané všetky práva ako manželom heterosexuálneho páru. Preto treba upozorniť, že buď teda schválime buď všetko, alebo nič. To znamená, keď nechceme, aby registrované partnerstvá mali tie isté práva ako manželstvá heterosexuálov, nesmieme povoliť ani registrované partnerstvá.
40. schôdza NR SR - 9.deň - B. popoludní
Dátum: 2021-09-30
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

210. Ďakujem pekne. Pán kolega Baránik, musím konštatovať, že počúvať vašu rozpravu bolo obrovské utrpenie a bolo to za trest. Už jednak, čo sa týka kompetentnosti vašich vyjadrení, ale teda aj ten prejav. Preboha, trošku sebareflexie, vypočujte si to, pozrite si a prestaňte nás tu trápiť. A ďalšia vec, žiadam vás dôrazne, aby ste prestali rozdávať svoje mená, svoje prívlastky a epitetá druhým. Ďakujem.
40. schôdza NR SR - 9.deň - B. popoludní
Dátum: 2021-09-30
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

183. Ďakujem pekne za slovo. Ja chcem tiež oceniť, že sa konečne debata vrátila k vecnému tónu a že sme sa aj vrátili k podstate tohoto bodu programu v Národnej rade, teda k Správe generálneho prokuratúra, prokurátora o činnosti prokuratúry Generálnej prokuratúry za rok 2020. Ja zase by som sa, chcem reagovať na nášho kolegu a chcem poukázať na to, že v tej správe, a teda oceniť to, že v tej správe sa poukázalo aj na kriminá... (povedané so smiechom) kriminálnu činnosť, dá sa povedať, členov Policajného zboru. A to vyšlo najavo len teraz, ale ja mám 20-ročné veľmi zlé skúsenosti s políciou a som veľmi rada a dúfam, teda že sa to už konečne otočí a jednoducho tí páni policajti budú skutočne občanov pomáhať im a chrániť ich, tak ako to majú na všetkých autách, a nebudú sa venovať šikanovaniu a dokonca vyrábaniu trestných činov, a teda obviňovaniu nevinných ľudí. Pri tejto príležitosti by som chcela ešte povedať, že pevne dúfam, že za vedenia nového generálneho prokurátora pána JUDr. Žilinku, že jednoducho sa vrátime k právnemu štátu, pretože taká katastrofálna situácia, s ktorou som sa ja stretla, že je to absolútne neexistencia vymožiteľnosti práva v tomto štáte a o právnom štáte skutočne len môžeme snívať. A verím, že toto budú prvé začiatky a že nám svitá na lepšie časy.
40. schôdza NR SR - 4.deň - A. dopoludnia
Dátum: 2021-09-22
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

88. Ďakujem pekne za slovo. Ja by som chcela pána poslanca Kotlebu ešte doplniť, že veľmi dobre vieme, tí, čo sme praktizujúci veriaci, to už je jedno, v akej cirkvi, že väčšinou farnosti a hlavne mimo Bratislavy, na vidieku trpeli nedostatkom financií, a preto museli správcovia farností organizovať zbierky na dofinancovanie, napríklad na opravu kostola, na nákup nejakých nevyhnutných zariadení, hej, takže tým pádom by sme vlastne odbremenili veriacich, pretože nemuseli by už zbierať sa už zo zdanených peňazí na tieto nákupy, ale jednoducho by sa mohli realizovať práve z tých daní, čiže boli by odbremenení, že by museli ešte dávať naviac peniaze. Tak ja si myslím, že to je ešte plus ďalšie. A domnievam sa, že všetky mimovládne organizácie a hlavne tie, ktoré nie sú štedro dotované zo zahraničia, ale svoju činnosť vyvíjali na základe len vlastných financií, a teraz povedzme z tých 2 %, tak tí sa, myslím si, že sa veľmi potešia. A závisí skutočne už len na poslancoch, či im vyjdú v ústrety a či im nezmaria tak prilepšenie si finančného, aby mohli ešte lepšie vykonávať svoju činnosť. Ďakujem.
40. schôdza NR SR - 4.deň - A. dopoludnia
Dátum: 2021-09-22
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

76. Ďakujem pekne. Musím konštatovať, že to, jak zhrnul predkladateľ dôvody, prečo sa tento návrh predkladá, sú tak komplexné a tak vyčerpávajúce, že už je veľmi ťažko k tomu aj niečo dodať. Ale predsa by som ja len z vlastnej skúsenosti, pretože odkedy bolo možné využiť tieto 2 % pre činnosť mimovládnych organizácií, ja som to využívala, využívam každý rok, takže mám s tým osobné skúsenosti. Skutočne bol to veľmi veľký prínos, pretože väčšina tých občianskych združení, eventuálne klubov rôznych športových, ktoré sa tiež medzi ne radia, rôzne iné organizácie, ktoré radíme medzi mimovládne organizácie, vďaka týmto dvom percentám, pokiaľ si našli správnych donorov, tak boli skutočne nieže prínosom, ale ony umožňovali činnosť a mnoho razy to bola činnosť, ktorá suplovala štát. Ja v mojej oblasti, čo máme ochranu spotrebiteľa, sme mohli jednoducho zastupovať klientov dokonca aj pred súdmi, pomáhať im, radiť im, školiť a tak ďalej a tak ďalej. Takže je to, bolo to veľkým prínosom. Teraz my rozširujeme možnosť, čiže ešte pridávame ďalšiu prídavnú hodnotu, že je možné dať nie jednej organizácii, ale dvom, čo je tiež veľmi, veľmi kladný návrh, pretože mnohokrát tí, čo dávali, nevedeli sa rozhodnúť, aj tomu, aj tomuto, teraz budú mať, samozrejme, raz toľko možností, čiže budú môcť ďalšiemu. No a čo sa týka, že sme k tomu zaradili aj farnosti... (Prerušenie vystúpenia časomerom.)
40. schôdza NR SR - 4.deň - A. dopoludnia
Dátum: 2021-09-22
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

56. Ďakujem pekne za slovo. Poznámok bolo dosť veľa, takže to za dve minúty všetko nestihnem, len tie najdôležitejšie. Kolega Mazurek, v súčasnosti je taká situácia, že zaočkovaní, ktorí sa nemusia testovať, sú vlastne najnebezpečnejší pre spoločnosť. Pretože keď nezaočkovaný má povinnosť sa vždy otestovať, očkovaný nie, kľudne môže byť nakazený, môže slobodne kdekoľvek ísť a môže tam šíriť nákazu. Toto nám teraz bude hroziť. Pán kolega Schlosár, ja si myslím, že to, čo ste hovorili, že hrozí, tak to by bolo vlastne koniec demokracie, koniec právneho štátu. To potom môžeme rovno všetko zabaliť. Kolega Urban, vy ste vlastne len povedali to, že nech sa každý slobodne rozhodne. A čo hovoríme my iné? My stále tvrdíme, ja nepolemizujem, ja som nepolemizovala vo svojej rozprave o tom, či je očkovanie zlé alebo dobré, aké má účinky a nemá účinky a ktorí zomierajú a nezomierajú. Vôbec som sa ani slovkom nezmienila, ani o deťoch, ani o Bohu, ja som len poukazovala na to, že žiadame, aby bolo očkovanie dobrovoľné, aby k tomu nebol nikto nútený. Aby, keď ja som presvedčená o tom, že to očkovanie je maximálne škodlivé, aby som nemusela, nebola nútená, šikanovaná a iným spôsobom prenasledovaná za to, teda hovorím obrazne, nejedná sa len o moju osobu, za to, že sa nechcem dať zaočkovať. To je celé. Celé toto bolo a keďže sa toto deje, tak chceme to dať do trestnoprávnej roviny. Takže, pán Pročko, ešte raz, ani o Bohu, ani o deťoch som nič nehovorila, čiže... (Prerušenie vystúpenia časomerom.)
35. schôdza NR SR - 2.deň - C. noc
Dátum: 2021-07-24
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

52. Ďakujem pekne za slovo. Ja som skutočne veľmi rada, že to tu odznelo a že pán poslanec Beluský poukázal aj na to, že tento zákon, ktorý chceme schváliť, teda vy chcete schváliť, tento zákon porušuje ďalšie tri zákony. A sú to veľmi citlivé zákony. Pokiaľ ide o zdravotnú starostlivosť, sú to, je to aj zákon o ochrane osobných údajov. Takže to sú veľmi závažné veci a ja nechápem, ako môže poslanecká snemovňa, ktorá skutočne má byť príkladom, to majú byť vyzbieraní odborníci volení ľuďmi, jak môžu takíto ľudia schvaľovať a ešte tu vehementne brániť zákon, ktorý porušuje minimálne, okrem ústavy, čo už je absolútne neakceptovateľné, ďalšie tri zákony? A ja vám, a to skutočne tie, tá ochrana osobných údajov tu nie je pre srandu králikov. Mali sme tu vyše roka, nás tu terorizovali, tyranizovali, jak GDPR musia mať všetci prijaté, všetky firmy, lebo ja som z podnikateľského prostredia, a školenia a ponuky a neviem čo, no. Tak na čo to všetko bolo? Však samotný parlament ide schvaľovať zákon, ktorý veľmi vážne, a to sú citlivé údaje o zdraví, takže ja toto neviem pochopiť, ja som úplne v šoku. A vôbec a bez hanby, kľudne bude tu vyprávať pani poslankyňa Cigániková tie nezmysly a tie údaje. My dennodenne sa stretávame s údajmi, ktoré sú úplne iné, v rozpore. Sú to údaje zo Ženevy a sú to... (Prerušenie vystúpenia časomerom.)
35. schôdza NR SR - 2.deň - B. popoludní 2
Dátum: 2021-07-24
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

165. Ďakujem pekne. Ja by som to tak zhrnula, vystúpenie pána poslanca Kotlebu, že je skutočne obrovskou hanbou tejto vlády, že si dovolila pred nás, pred Národnú radu predložiť takýto ohavný zákon. Skutočne svedčí to o totálnom morálnom úpadku a o tom, že už sa nehanbia, že už nemajú vôbec, vôbec pred, pred na... pred občanmi nemajú už žiadne zábrany. To, to by som chcela na... hlavne konštatovať. A ďalšia vec je, že je úplne evidentné, že vôbec im nejde o zdravie ľudí, vôbec im nejde o epidémiu. Chcú za každú cenu takýmto hnusným vydieraním a takýmto primitívnym spôsobom donútiť ľudí, aby sa očkovali. A ja sa pýtam a prečo. Čo je, čo dosiahnu tou vakcínou? Lebo tá vakcína nechráni. Čiže neviem, o čo im vlastne, a nechcem tu teda vysloviť ten odvážny názor a ani to teda nebudem hovoriť, lebo hneď budem označovaná za konšpirátora, je to veľmi podozrivé, ľudia to cítia, a preto sa búria a sú proti tomu. A ja sa vás pýtam, chcete to dohnať až na občiansku vojnu? Skutočne o to vám ide? Lebo tie, tí ľudia si, predpokladáte, že sú ovce? Len nie sú všetci ovce a budú sa brániť. Ďakujem.
35. schôdza NR SR - 2.deň - B. popoludní 2
Dátum: 2021-07-24
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

99. Ďakujem pekne koleg... koleg... kolegyni a kolegom za doplňujúce faktické poznámky. Ďakujem, k tomu sa nebudem vyjadrovať, pretože boli k veci a doplňujúce. A čo sa týka pána Benčíka, tu ja som neporovnávala. Ja som porovnávala, ja som poukazovala na ten istý princíp. To je jedno, kto boli, akí boli a či to bol Tiso, alebo neviem kto to bol. Tu nejde o to. Veď to bolo a... Veď to bolo aj v Nemecku. To robil Hitler hlavne. Tu nejde o slovenský štát, hej. Čiže tu ide o tento princíp, ktorý zaviedli nacisti. Áno, a na toto ja chcem poukázať. Ten princíp, že jednoducho sa, na základe niečoho sa rozhodneme určiť jednu skupinu obyvateľstva za menejcenných a jednoducho im zakázať uplatňovanie si časť svojich občianskych práv, dokonca aj práv, základných práv a slobody. Tak na toto som ja chcela poukazovať, pán Benčík. Jednoducho ste to nepochopili. A ešte by som, pokiaľ mám, vidím, mám jednu minútu skoro, chcela by som ešte hovoriť o tom, že keď už ideme rozdeliť teda obyvateľov, teda tých, ktorí sa nedajú zaočkovať a povedzme, nechcú sa dať aj testovať, resp. už nebudú mať peniaze na testovanie, keďže to bude drahé, tak tí... ale, samozrejme, povinnosti budú mať rovnaké, ako aj zaočkovaní, že? Práva nie, ale povinnosti áno. Budú musieť platiť rovnako dane, rovnako odvody, všetko, hej, do štátneho rozpočtu? Ale z toho štátneho rozpočtu na to povinné testovanie už peniaze nemôžu dostať? Čiže budú mať rovnaké len povinnosti, ale práva nie. To som chcela povedať jednu vec. A druhá vec, vám ešte chcem povedať, že tu nie... toto je, toto je vec právna alebo, by som povedala, čo sa týka do práv a slobôd, ale čo sa týka zdravia, sú, mám informácie, keďže som chemička, som sa aj informovala aj v laboratóriách, robili sa analýzy... (Prerušenie vystúpenia časomerom.)
35. schôdza NR SR - 1.deň - B. popoludní
Dátum: 2021-07-23
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

179. Ďakujem pekne za slovo. Pán podpredseda, so všetkými argumentami, ktorými ste sa snažili poukázať na neprijateľnosť tohoto návrhu, prerokovaného návrhu sa nedá inak ako len súhlasiť. Ja by som si dovolila ešte takú malú poznámku k tomu. Viacero odborníkov, či už lekárov, ale špičkových lekárov, aj svetových, aj našich, ale aj chemikov poukazujú na to, že vlastne tu sa používa nesprávny pojem. Nejde o očkovanie a vakcináciu, ale ide vlastne o génovú manipuláciu. Vieme o tom, sú to mRNA látky, ktoré sú používané vlastne v injekciách, a nejde o tú klasickú, klasické očkovanie, vakcináciu, na ktorú sme boli my zvyklí, keď sme boli my deťmi a naše deti, ktoré boli očkované, to je úplne rozdielne. A práve preto, že sa používa tento pojem, ľudia sú pomýlení a hovoria si, a však sme boli očkovaní a koľkí sme boli, jeden mi hovorí, ja som bol na vojne, ja som slúžil v takých, oných a ja mám už 30 očkovaní a nič sa mi nestalo. Lenže toto nejde o takéto klasické očkovanie! A toto ľuďom nevysvetlili a keď som sa s mnohými rozprávala, som im to povedala, tak že ale toto mi nikto nepovedal, toto. No, takže o toto tu ide, že jednoducho zamlčaním faktov a pravdy sa manipuluje verejná mienka a sa ľudia dostávajú do omylu. Ďakujem.
32. schôdza NR SR - 9.deň - A. dopoludnia
Dátum: 2021-07-01
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

99. Pán kolega Suja, ja by som chcela nadviazať na vaše vystúpenie a chcela by som poukázať na jednu stránku tohoto problému. Každý výrobca, ktorý dáva svoj výrobok na trh v Slovenskej republike, je povinný dva roky ručiť za svoj výrobok. Vyplýva to zo zákona o ochrane spotrebiteľa. Ten už tu platí od roku 2007 a teraz tu máme tento problém, že prišli na náš trh vakcíny, kde výrobca v príbalovom letáku píše, že za účinky, teda za účinky vakcíny, teda za svoj výrobok, neručí. Tak ja sa teraz pýtam, že ako je to možné. Je to 100-percentne v rozpore so zákonom o ochrane spotrebiteľa. Oni to chcú obísť tým, že dajú podpísať informačný súhlas. To znamená, že ten spotrebiteľ alebo občan sa vzdáva nároku na reklamáciu, ale tým, to, že sa on dobrovoľne vzdáva, to neznamená, že podľa zákona môže obchádzať takto tento výrobca zákon. Bolo by sa treba na to popravde pozrieť, áno, možnože tu bude veľmi zaujímavá situácia. Ďakujem.
32. schôdza NR SR - 9.deň - A. dopoludnia
Dátum: 2021-07-01
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

48. Ďakujem pekne za slovo. Vládna koalícia, resp. pán minister zdôvodňoval tento svoj prílepok, ktorý dnes predniesol, tým, zastrešoval sa ochranou zdravia občanov. A ja sa pýtam, pán Beluský, pán poslanec Beluský veľmi správne poukázal na to, že aj iní občania si chránia zdravie. Nejedia karcinogénne potraviny, aby nedostali rakovinu, utužujú si zdravie športovaním a tak ďalej, vynakladajú tiež na to náklady, ale títo občania nie sú zaujímaví. Čiže vynímame jednu skupinu ľudí, ktorí sa dajú zaočkovať akože pre zdravie. Takže toto je absolútne v rozpore s rovnoprávnosťou pred ústavou, pred zákonom všetkých občanov. Toto je absolútne protizásada v demokratickej spoločnosti. To po prvé. Po druhé, keď hovoríte o tom, že týmto občanom dávate možnosť, že ako dobrovoľne, lenže podprahovo im stále, hlavne tým jednoduchším ľuďom, podkladáte, aké budú mať výhody. Lenže vy, keď ponúkate niečo, presne tak ako bolo povedané, že aké budú mať akože výhody, prečo im nedáte každému jednému prečítať príbalový leták k týmto vakcínam. Ja vám garantujem, každý občan, keby si prečítal príbalový leták, aké látky obsahuje tá vakcína a každý lekár, keby si to prečítal, mal to k dispozícii, tak žiadny lekár, ktorý prisahal na Hyppokratovu prísahu, a každý občan, ktorý trošku vie rozmýšľať a pozná trošku zásady zdravia, tak si nikdy tú vakcínu nedá, lenže vy to nedáte týmto občanom k dispozícii, preto ich klamete, podvádzate. A idete na to úplne úlisne s nejakými smiešnymi 60 alebo 90 eurami.
32. schôdza NR SR - 7.deň - B. popoludní
Dátum: 2021-06-29
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

61. Ďakujem veľmi pekne za slovo. Ja by som chcela len veľmi stručne. Tento program stability je výsostne odborná téma, je to vysoko odborná téma, náročná téma a skutočne poslanec Martin Beluský si dal tú námahu, urobil perfektnú analýzu, naštudoval si veci a vidno, že s odbornou starostlivosťou sa tejto téme venoval. Ďalej konštatoval aj určité nedostatky tohoto programu a zároveň aj dával konštruktívne návrhy na zlepšenia tohoto programu. Nebudem ich opakovať, ale veľmi chcem vyzdvihnúť ešte aj to, že poukázal na tie výdavky ministerstva obrany, ktoré sa enormne zvyšujú. Samozrejme, všetci chápeme, počas celej histórie Slovenskej republiky tu bol problém, že teda naša armáda, to bola katastrofa, nebola vybavená, treba to. Lenže myslím si, že treba trošku aj zvážiť priority vzhľadom na súčasnú situáciu obrovského zadlženia a na obrovské škody, ktoré napáchala pandémia. Ďakujem pekne.
55. schôdza NR SR - 7.deň - A. dopoludnia
Dátum: 2022-02-11
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

14. Pán poslanec, máte praktické skúsenosti, keďže ste boli vyšetrovateľom, jasné, že nebudem konfrontovať v tejto veci, ale ja si myslím, že presne komisia na tento účel má byť zriadená, pretože presne to by mala riešiť, tie veci, že či boli použité tie ITP-čka správne alebo nesprávne. Áno, keď boli nasadené v procese, ale pokiaľ bol sudca zavedený právnou kvalifikáciou, ktorá nemala byť použitá, pretože ak by použil tú správnu kvalifikáciu, tak tam sa konštatovalo, že takéto ITP-čka nemohli byť nasadené. To je všetko, ďakujem.